André N. Skjelstad

André Nikolai Skjelstad (født 1965) er en norsk politiker (V). Han var stortingsrepresentant for Nord-Trøndelag fra 2013 til 2025, og var også innvalgt i perioden 2005–2009. Han satt i Stortingets transport- og kommunikasjonskomité.60 års omtale i Aftenposten 27. aug. 2025

 Liv og virke 
Han vokste opp på slektsgården Skjelstad på Verrastranda i nåværende Steinkjer kommune, der han selv har drevet melkeproduksjon og skogbruk. Han har agronomkurs fra Mære landbruksskole og ellers bakgrunn fra Forsvaret.

Skjelstad har blitt valgt inn på Stortinget fire ganger på utjevningsmandat. Han var i perioden 2005–2009 medlem av Stortingets arbeids- og sosialkomité og i perioden 2013–2017 medlem av kommunal- og forvaltningskomiteen, der han spilte en viktig rolle i utformingen av kommune- og regionreformen. Han medvirket også til at deler av Landbruksdirektoratet ble flyttet til Steinkjer, og til et nybygg for Saemien Sijte. Han var medlem av næringskomiteen 2017–2021 og kommunal- og forvaltningskomieen 2021–2022, og sitter fra 2022 i transport- og kommunikasjonskomiteen.

Skjelstad var medlem av Verran kommunestyre og formannskap før kommunesammenslåingen i 2020, deretter medlem av Steinkjer kommunestyre og formannskap.

Han var medlem av Nord-Trøndelag fylkesting 2003–2005 og 2011–2013, den siste perioden som leder i Venstres fylkestingsgruppe.

Skjelstad var fylkesleder i Nord-Trøndelag Venstre 2001–2012 og 2016–2017.

 Referanser 

 Eksterne lenker 



Kategori:Stortingsrepresentanter fra Venstre
Kategori:Stortingsrepresentanter for Nord-Trøndelag
Kategori:Stortingsrepresentanter 2013–2017
Kategori:Stortingsrepresentanter 2005–2009
Kategori:Venstre-politikere i Nord-Trøndelag
Kategori:Lokalpolitikere i Verran
Kategori:Norske bønder
Kategori:Norske offiserer
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Personer fra Verran kommune